《崖门吊古三首 其一》
明代·吴旦

舆图尽属一行宫，忍见妖星堕海中。阳厄九时胡有运，数逢奇海士无功。

山藏战血应为碧，水出游魂半是虹。欲吊英灵何限恨，萧萧松柏起凄风。

作者简介：广东南海人，字而待，号兰皋。嘉靖举人。官归州守，治行第一，擢山西按察司佥事。与欧大任、梁有誉、黎民表、李时行结社广州南园，称南园后五子，以追踪明初孙蕡等南园五子之风。有《兰皋集》。